ConseggioLigure/zenamt huggingface dataset:
Ligurian:
# Da-e casce do supermercou

– Scià me scuse, ma chì gh’ea mi.

[L’interlocutô o fa mostra de no capî]

– Scià scuse, ghe diggo che avanti de voscià chì gh’ea mi.

– Cöse scià dixe? Scià se n’é anæto, e oua scià l’à perso o pòsto.

– M’ea vegnuo in cheu ch’aiva ancon da piggiâ unna cösa, ma aiva lasciou chì sotta o çestin co-a mæ speisa.

– Se scià sciòrte d’inta coa, scià perde o pòsto.

– Scià no vedde che chì sotta gh’é a mæ röba?

– Scià l’agge paçiensa, ma me na fasso assæ da seu speisa. Scià se pigge o seu çestin e scià se mette torna inta coa. No l’é che se mi sciòrto da-a coa, quello derê o me tëgne o pòsto.

– Scià l’ammie, ò da fâ fito, ch’ò un appontamento.

– E mi, cöse scià veu che ghe digghe? Tanto pezo pe voscià.

English translation:
# At the Supermarket Checkout

“Excuse me, but I was here.”

[The other person pretends not to understand]

“Excuse me, I’m telling you that I was here before you.”

“What are you talking about? You left, and now you’ve lost your place.”

“I remembered I still had to grab something, but I’d left my basket with my groceries down here.”

“If you step out of the line, you lose your place.”

“Can’t you see my things are right here?”

“Excuse me, but I couldn’t care less about your groceries. Take your basket and get back in line. It’s not as if when I step out of the line, the person behind me holds my place.”

“Look, I have to hurry, I have an appointment.”

“And what do you want me to say? Too bad for you.”
Ligurian:
# Into supermercou

– Scià me scuse, scià me sa dî donde pòsso trovâ a fruta in adobbo?

– I produti che vëgnan inte lamme en da quella parte.

– Gh’ò visto, ma quello che çerco o no gh’é.

– Scià vëgne con mi. Aloa, chì gh’é tonno, ancioe, pescio de differente qualitæ... Aloa, a röba in adobbo a l’é chì. Chì gh’é oive, fonzi... Tutta röba con l’euio.

– Scì, ma à mi me serve da fruta in adobbo. Perseghe, ananas, de cöse coscì.

– Aloa, chì beseugna ammiâ con carma tutte e sganzie. T’ô chì, chì da basso, scià l’ammie un pö se gh’é quello che scià çerca. Bricòccali, perseghe, ananas, çexe in adobbo...

– Ah, scì, scià l’à raxon, se vedde che gh’aiva ammiou de sprescia. Graçie de cheu.

– In sce tutta sta fia de produti gh’é unn’offerta pe tutta a settemaña. Se scià l’accatta ciù de unna vòtta o mæximo produto, à partî da-a segonda scià paga o chinze pe çento de meno, e o quinto o l’é de regallo.

– Ben, me gh’appenso, graçie. Fòscia a peu convegnî, dæto che pe-a röba inte lamme a dæta de scadensa a l’é longa.

English translation:
# At the Supermarket

“Excuse me, could you tell me where I can find the fruit in syrup?”

“The canned goods are over that way.”

“I’ve seen, but what I’m looking for isn’t there.”

“Come with me. So, here we have tuna, anchovies, various kinds of fish… So, food preserved with seasonings is here. Here we have olives, mushrooms… all things in oil.”

“Yes, but I need fruit in syrup. Peaches, pineapple, that sort of thing.”

“So, here you need to take your time and look through all the shelves. There, down here, have a look and see if you can find what you’re after. Apricots, peaches, pineapple, cherries in syrup…”

“Ah, yes, you’re right, I must have looked too quickly. Thanks very much.”

“On this whole row of products there’s an offer running all week. If you buy the same product more than once, from the second one on you pay fifteen percent less, and the fifth is free.”

“Well, I’ll think about it, thanks. It might be worthwhile, since canned goods have a long expiration date.”
Ligurian:
# I travaggi de casa

– Mi e a mæ galante se semmo torna rattellæ in sciâ gestion di travaggi de casa. A dixe che ghe tocca fâ delongo tutto à lê, ma l’é squæxi doe settemañe ch’a no mescia un dio…

– Mi co-a mæ pe-o ciù fasso à turni. Quande gh’é da nettezzâ a casa, se demmo o cangio l’un con l’atra unna vòtta a-a settemaña, pe-o ciù a-o sabbo ò a-a domenega. A mæxima cösa pe lavâ i tondi dòppo çeña.

– E pe-o disnâ?

– À mëzogiorno lê a no gh’é mai, donca se mangio in casa son delongo chì che lavo i tondi e che daggo recatto a-a coxiña. L’unica cösa che ghe lascio fâ à lê a l’é de stiâ, perché mi no son bon.

– E no ti peu çercâ d’imprende?

– Gh’ò za provou un muggio de vòtte, ma i vestî m’arrestan delongo accettæ. M’é mille vòtte ciù cao dâ o striggion pe tæra…

– E a bugâ?

– Quella a â fa a lavadoa, no ghe veu chi sa che sfòrso! Sciben che çerchemmo de fâla quande gh’é o sô, pe no aveighe l’imbrumme da destendea into mezo da casa.

English translation:
# Household Chores

“My girlfriend and I have argued again about how to handle the household chores. She says she always has to do everything, but it’s been almost two weeks since she lifted a finger…”

“With mine, mostly we take turns. When the house needs cleaning, we swap off once a week, usually on Saturday and Sunday. Same goes for washing the dishes after dinner.”

“And at lunch?”

“At noon she’s never around, so if I eat at home I’m always the one washing the dishes and tidying up the kitchen. The only thing I let her do is the ironing, because I’m no good at it.”

“And can’t you try to learn?”

“I’ve already tried tons of times, but the clothes always come out wrinkled. I’d much rather run a mop over the floor…”

“And the laundry?”

“The washing machine takes care of that, it’s no big deal! Although we try to do it when it’s sunny, so we don’t have the drying rack underfoot in the middle of the house.”
Ligurian:
# I treuggi de Santa Brigida

– Scià me scuse, pe anâ a-i Treuggi de Santa Brigida che strâ devo piggiâ?

– No l’é guæi vexin da chì. Ma da donde scià ne vëgne?

– Son de Ciavai, m’an dito de chinâ a-a staçion de Prinçipe ma me son sbaliou e son chinou chì à Brignoe.

– Ò capio. No so manco mi se digghe de piggiâ torna o treno ò…

– Na na, veuggio anâghe co-o çelere.

– Alantô scià stagghe à sentî: scià piggia o dixeutto ch’o va verso San Pê d’Æña, scià fa tutta Vinti Settembre, scià passa De Ferræ, scià fa stradda Romma, in çimma scià gia à Crovetto e scià l’intra inte gallerie. Sciortio da-a primma scià se treuva à Portello, dòppo a segonda scià se treuva a-a Zecca, dapeu scià vedde in sciâ drita a gexa de l’Annonçiâ e… ah, me vëgne in cheu pròpio oua che co-i travaggi an deviou o percorso do dixeutto…

– O l’é un problema gròsso?

– Na, a l’é unna fortuña. Perché oua scià monta pe Balbi incangio de giâ pe Gramsci. Donca scià chiña a-a segonda fermâ de Balbi, scià traversa a strâ e un pö ciù in sciù ò un pö ciù in zù gh’é i Treuggi inte unna traversa.

– Graçie, eh, â ringraçio tanto! Mi con quelle cöse moderne de Google Maps no me gh’attreuvo… â saluo, scignoria eh!

– Scignoria!

English translation:
# The Washhouses of Santa Brigida

“Excuse me, which way should I go to get to the Washhouses of Santa Brigida?”

“It’s not all that close. But where are you coming from?”

“I’m from Chiavari, they told me to get off at Principe station but I made a mistake and got off here at Brignole.”

“I see. I don’t even know whether to tell you to take the train again or…”

“No no, I want to go by bus.”

“Then listen here: take the eighteen heading toward Sampierdarena, it runs the whole length of Via Venti Settembre, passes through Piazza De Ferrari, goes along Via Roma, at the top it turns into Piazza Corvetto and enters the tunnels. Coming out of the first one you’re in Piazza Portello, after the second you’re in Piazza della Zecca, then on the right you’ll see the church of the Annunziata and… ah, it just comes to mind now that because of the construction work they’ve rerouted the eighteen…”

“Is that a big problem?”

“No, it’s a stroke of luck. Because now it goes up Via Balbi instead of turning into Via Gramsci. So you get off at the second stop on Via Balbi, cross the street, and a little farther up or a little farther down, on a side street, you’ll find the Washhouses.”

“Thank you, eh, thank you so much! I can’t make heads or tails of those modern things like Google Maps… goodbye, see you, eh!”

“Goodbye!”
Ligurian:
# Vëi e doman

– Ou ciao Lisa, comm’anemmo?

– Ciao Marçello! Tutto ben, un pittin stanca ma vivo… ti comme t’â passi?

– Mah mia, vëi l’é stæto unna giornâ pesante. Ò avuo da fâ i straordenäi in scagno fin à eutt’oe da seia pe finî quello progetto che te diva.

– Davei? Bellin, me despiaxe! Mi incangio son anæta a-o cine con mæ seu, emmo visto quello neuvo cine d’açion do quæ tutti parlan.

– Ah bello! Comm’o l’ea? Mi vorriæ anâghe sta fin de settemaña.

– Ben, o m’é piaxuo, ben che m’aspëtava quarcösa in de ciù. À tutte e mainee ti doman cöse ti fæ?

– Doman ò a partia de ballon co-i colleghi, dòppo tanto! L’é doe settemañe che â tramandemmo… e ti?

– Mi ò promisso à mæ mamà d’accompagnâla à fâ di accatti. Ti sæ comm’a l’é, a l’à beseugno de unna röba neuva pe-o sposægo de mæ coxa.

– Capiscio! Ben, mi vaggo che ò ancon da çenâ. Boñaneutte Lisa!

– Boñaseia Marçello, se sentimmo fito! Bon pro!

English translation:
# Yesterday and Tomorrow

“Hey Lisa, how’s it going?”

“Hi Marcello! All good, a bit tired but I’m surviving… how are you doing?”

“Well, yesterday was a rough day. I had to work overtime at the office until eight in the evening to finish that project I was telling you about.”

“Really? Damn, I’m sorry! I went to the movies with my sister, we saw that new action film everyone’s talking about.”

“Oh nice! How was it? I’d like to go this weekend.”

“Pretty good, though I was expecting something more. Anyway, what are you up to tomorrow?”

“Tomorrow I’ve got the five-a-side match with my coworkers, finally! We’ve been putting it off for two weeks… what about you?”

“I promised my mom I’d go shopping with her. You know how it is, she needs a new dress for my cousin’s wedding.”

“Got it! Well, I’m going to head off, I still have to have dinner. Goodnight Lisa!”

“Good evening Marcello, talk to you soon! Enjoy your meal!”
Ligurian:
# Vëi e doman 2

– Ou Lucco! N’é passou do tempo!

– Ciao Ciæa! L’é vea, saià fòscia doe settemañe che no s’intoppemmo. Cöse ti me conti?

– Mah, mia, vëi son stæta tutto o giorno in letto con l’influensa. Che barba, aviò ammiou træ serie TV da-a fia.

– Bellandi, me despiaxe! Mi incangio vëi ò fæto o grande passo: ò accattou a möto neuva!

– No me ô creddo! Quella che ti divi da di meixi? A verde?

– Pròpio quella! No me pâ mai tardi de fâghe un gio. À propòxito, doman depoidisnâ pensava d’anâ à provâla feua da çittæ. Ti n’æ coæ de vegnî?

– Me rincresce ma doman no pòsso, ò o corso de coxiña. Ti sæ, quello ch’o m’à regallou mæ fræ pe-o nataliçio. Femmo unn’atra vòtta?

– Seguo! Ben, te lascio che l’é l’oa de pranso e ò unna famme da loî.

– Bon pranso aloa, e bon pro! Boña giornâ!

– À fito Ciæa, böna!

English translation:
# Yesterday and Tomorrow 2

“Hey Luca! Long time no see!”

“Hi Chiara! True, it’s been like two weeks since we last ran into each other. What’s up with you?”

“Well, look, yesterday I spent the whole day in bed with the flu. Deadly boring, I watched like three TV series in a row.”

“Damn, I’m sorry! I, on the other hand, took the big step yesterday: I bought the new motorcycle!”

“No way! The one you’ve been talking about for months? The green one?”

“That very one! I can’t wait to take it for a ride. By the way, tomorrow afternoon I was thinking of going to try it out outside the city. Do you want to come?”

“Tomorrow I can’t, unfortunately, I have the cooking class. You know, the one my brother gave me for my birthday. Shall we do it another time?”

“Of course! Come on, I’ll let you go because it’s lunchtime and I’m crazy hungry.”

“Have a good lunch then, and enjoy! Have a great day!”

“See you soon Chiara, bye!”
Ligurian:
# Zazzun intermittente

– Ou Françesca, comm’anemmo?

– No stâme à dî ninte... Ghe veddo doggio da-a famme. Me gia a testa e me ven da patî...

– Ma cöse gh’é? Pe cöse no ti te piggi un boccon de quarcösa?

– L’é quattro giorni ch’ò comensou o coscì dito zazzun intermittente, me l’à conseggiou a dietòloga.

– E cös’o saieiva?

– Veu dî che se peu mangiâ inte un periodo de eutt’oe e beseugna astegnîse da-o mangiâ inte un de sezze.

– Veu dî che no ti peu mangiâ pe sezze oe da-a fia?! Mi no gh’â faiæ maiciù...

– Ammanca ancon unn’oa e meza avanti che pòsse mettime torna quarcösa in bocca... Me mangieiva un cavallo e incangio beseugna che me tëgne a coæ.

– Ma t’ê segua che sta cösa a te fasse ben? A no saià miga uña de ste neuve mòdde pe tegnîse stigge?

– Da quello ch’o pâ a l’é unna dieta a-a quæ oua va apreuvo tante gente.

– A-o teu pòsto, m’informieiva un pö de ciù e çerchieiva de no fâme inverdugâ. Sta faccenda a no me convinse guæi.

English translation:
# Intermittent Fasting

“Hey Francesca, how’s it going?”

“Don’t even ask… I’m seeing double from hunger. My head’s spinning and I feel faint…”

“What’s going on? Why don’t you grab a bite of something?”

“It’s been four days since I started intermittent fasting, the dietitian recommended it to me.”

“And what would that be?”

“It means you can eat within an eight-hour window and you have to abstain from food for sixteen.”

“You mean you can’t eat for sixteen hours straight?! I’d never manage it…”

“There’s still an hour and a half to go before I can put anything in my mouth again… I could eat an ox, but instead I have to hold back the craving.”

“But are you sure this is good for you? Couldn’t it just be one of those new trends to stay slim?”

“Apparently it’s a diet a lot of people are following now.”

“If I were you, I’d look into it a bit more and try not to get taken for a ride. This whole thing doesn’t really convince me.”
Ligurian:
L'aa manciña a no l'à contribuio comme s'eimo aspëtæ.

English translation:
The left wing didn't contribute as much as we had expected.
Ligurian:
O mister o l'à vosciuo impostâ un 4-4-2 sensa de ae offenscive.

English translation:
The coach wanted to set up a 4-4-2 without offensive wingers.
Ligurian:
A squaddra a l'à scangiou l'allenatô pròpio into mezo da saxon!

English translation:
The team changed coaches right in the middle of the season!
Ligurian:
Ciù de un allenatô, a naçionale a l'à beseugno de un mëgon.

English translation:
More than a coach, the national team needs a wizard.
Ligurian:
Scià me scuse mister, ma sabbo mi n'arriëscio à vegnî.

English translation:
Sorry coach, but I can't make it on Saturday.
Ligurian:
O mister o l'à pagou o cafè à tutti.

English translation:
The coach bought coffee for everyone.
Ligurian:
Ma o referî o l'à accapio che in sciâ fin do tempo o se scigoa?

English translation:
Does the referee understand that you blow the whistle at the end of regulation time?
Ligurian:
O referî o l'à avuo unna paçiensa da no credde inte sta partia de tersa categoria.

English translation:
The referee had incredible patience during this third-division match.
Ligurian:
L'attaccante o no l'à visto manco un ascist.

English translation:
The forward didn't see a single assist.
Ligurian:
Unna vòtta e squaddre preveddeivan fiña dexe attaccanti pe partia.

English translation:
There was a time when teams used to field up to ten forwards per match.
Ligurian:
O zugou avversäio o l'é stæto avvoxou da-i giornalisti nostræ.

English translation:
The opposing player was praised by our local journalists.
Ligurian:
Che ti respeti l'avversäio ma che no ti n'aggi poia.

English translation:
Respect your opponent but don't be afraid of him.
Ligurian:
O treiquartisto o l'é o ròllo perfetto pe-i passaggi offenscivi.

English translation:
The attacking midfielder is the perfect role for offensive passes.
Ligurian:
O neuvo treiquartisto de l'ANPI Casassa o l'é de Ciavai.

English translation:
The new attacking midfielder of ANPI Casassa is from Chiavari.
Ligurian:
S'o no l'ea pe-o golchipa ne piggiavimo quattro de gòl.

English translation:
If it weren't for the goalkeeper, we would have conceded four goals.
Ligurian:
L'Italia a l'é unna vea offiçiña de golchipa.

English translation:
Italy is a true goalkeeper factory.
Ligurian:
Ti gh'æ d'accapî che avei doî defensoî e doî terscin o no basta pe-a defeisa.

English translation:
You need to understand that having two defenders and two fullbacks isn't enough for the defense.
Ligurian:
Anche un defensô de mezo o peu aveighe a preferensa de poxiçionâse in sciâ drita o a manciña do campo.

English translation:
Even a center back can have a preference for positioning on the right or left side of the field.
Ligurian:
A-o nòstro çentrocampista gh'é ciù cao unna dispoxiçion defensciva.

English translation:
Our midfielder prefers a defensive approach.
Ligurian:
Se o çentrocampista o no l'à de contròllo da seu zöna l'iniçiativa a passià sensa scampo à l'avversäio.

English translation:
If the midfielder doesn't have control of his area, the initiative will inevitably pass to the opponent.
Ligurian:
O cannonê ciù de un ròllo o l'é vegnuo unna figua lezzendäia into ballon italian.

English translation:
The top scorer has become more of a legendary figure than just a role in Italian soccer.
Ligurian:
A-o Zena an un zugou islandeise ch'o porrieiva ëse definio un cannonê.

English translation:
Genoa has an Icelandic player who could be called a top scorer.
Ligurian:
Unna reserva equilibrâ a permette d'avei assæ di zugoei into campionato sensa fâ vegnî pövea a soçietæ.

English translation:
A balanced bench allows you to have enough players throughout the championship without impoverishing the club.
Ligurian:
Ò fæto da reserva into Sestri Levante a-i tempi inti quæ o Juary o l'ea l'allenatô.

English translation:
I served as a reserve for Sestri Levante back when Juary was the coach.
Ligurian:
I esperti dixan che o Ronaldinho o segge stæto un di çentravanti di ciù boin de tutti i tempi.

English translation:
Experts say that Ronaldinho was one of the best center forwards of all time.
Ligurian:
Quande ti gh'æ za doî attaccanti inta squaddra o ròllo do çentravanti o vëgne redondante.

English translation:
When you already have two strikers on the team, the role of center forward becomes redundant.
Ligurian:
L'elemento offenscivo de sta squaddra a l'é de seguo a tifosaia.

English translation:
The offensive element of this team is definitely the fans.
Ligurian:
L'urtima offensciva a-o novanten menuto a l'à portou a-a patta.

English translation:
The final offensive at the ninetieth minute led to the equalizer.
Ligurian:
Un mòdulo defenscivo o l'à l'avvantaggio de no bruxâ e energie di zugoei inta primma meitæ da partia.

English translation:
A defensive formation has the advantage of not burning out the players' energy in the first half of the match.
Ligurian:
Na Zane, o çentravanti defenscivo o no l'existe.

English translation:
No Gianni, the defensive center forward doesn't exist.
Ligurian:
M'arregòrdo ancon l'Inter di terscin.

English translation:
I still remember the Inter team known for its fullbacks.
Ligurian:
O terscin o l'é un ròllo che squæxi o no l'existe ciù.

English translation:
The fullback today is a role that almost no longer exists.
Ligurian:
O preparateur o l'à fæto un bello travaggio co-i neuvi accatti.

English translation:
The athletic trainer did a great job with the new signings.
Ligurian:
Pe vegnî un preparateur gh'é a triennale à Zena.

English translation:
To become an athletic trainer, there's a three-year degree program in Genoa.
Ligurian:
O travaggio di mæ seunni o l'ea de vegnî un masseur.

English translation:
My dream job was to become a masseur.
Ligurian:
O masseur inte categorie basse o l'é un pö o factotum da squaddra.

English translation:
The masseur in the lower divisions is sort of the team's jack-of-all-trades.
Ligurian:
I direttoî da Capianneise n'an portou à mangiâ à Scarpenisson.

English translation:
The Caperanese executives took us out to eat in Carpenissone.
Ligurian:
Ëse un direttô da compagna a l'é unna miscion ch'a bordezza o volontariato.

English translation:
Being a team manager is a mission that borders on volunteer work.
Ligurian:
I tifoxi an da ëse o dozzen zugou da partia.

English translation:
The fans need to be the twelfth player of the match.
Ligurian:
L'atra seia ò avuo unna rattella con un tifoso vegnuo da feua.

English translation:
The other night I had an argument with a fan who came from out of town.
Ligurian:
O zugou in sciâ fin da partia o no l'é stæto bon de miâ i tifoxi in sciâ faccia.

English translation:
At the end of the match, the player wasn't able to look the fans in the face.
Ligurian:
Ma l'arresta un zugou che sensa de dubio o l'à lasciou un marchio into campionato apeña finio.

English translation:
But he remains a player who has undoubtedly left his mark on the championship that just ended.
Ligurian:
Tanti desprexan i zugoei da ballon e creddan che seggian pagæ tròppo.

English translation:
Many people look down on soccer players and think they're paid too much.
Ligurian:
N'ò capio comme emmo fæto à accattâ un zugou de ballon da-o Braxî.

English translation:
I don't understand how we managed to buy a player from Brazil.
Ligurian:
O mego sportivo o m'à dæto trei settemañe de prògnoxi.

English translation:
The sports doctor gave me a three-week recovery prognosis.
Ligurian:
O l'é ben ben conseggiou d'avei un mego sportivo à dispoxiçion inte partie.

English translation:
It's highly recommended to have a sports doctor available during matches.
Ligurian:
I ultras «Ghetto» da Reggiaña en i protagonisti de unna canson di Offlaga Disco Pax.

English translation:
The "Ghetto" ultras of Reggiana are the subject of a song by Offlaga Disco Pax.
Ligurian:
L'ultras a l'é unna figua controversa do ballon: de vòtte eröe e antagonista a-o mæximo tempo.

English translation:
The ultra is a controversial figure in football: sometimes a hero and an antagonist at the same time.
Ligurian:
A seguessa do stadio a l'à avuo da giaminâ co-i òspiti.

English translation:
Stadium security had their hands full with the visiting fans.
Ligurian:
Ò domandou a-a seguessa s'o l'é normale che i tifoxi aggian portou unna motoretta in sciâ tribuña.

English translation:
I asked security if it's normal for fans to have brought a moped into the stands.
Ligurian:
Apreuvo a-a segonda ammoniçion o defensô o l'é stæto scorrio.

English translation:
After his second booking, the defender was sent off.
Ligurian:
A l'é ciæa che con un foul coscì unn'ammoniçion no gh'â leva nisciun.

English translation:
It's clear that with a foul like that, no one can save him from a booking.
Ligurian:
O no l'é un referî ch'o mostra o cartellin rosso con fâ legio.

English translation:
He's not a referee who shows the red card lightly.
Ligurian:
Reçeive un cartellin rosso inti primmi menuti da partia a no l'é mai unna bella cösa.

English translation:
Getting a red card in the opening minutes of the match is never a good thing.
Ligurian:
E o cartellin giano chì o l'ea pròpio inevitabile.

English translation:
And the yellow card here was absolutely unavoidable.
Ligurian:
Sto cartellin giano o representa a diffia do zugou de ballon inta pròscima desfia.

English translation:
This yellow card means the player will be suspended for the next match.
Ligurian:
O no l'à piggiou l'espulscion con gaibo.

English translation:
He didn't take the sending-off gracefully.
Ligurian:
L'espulscion de l'allenatô da-o campo o l'é stæto l'atto finale de sta partia orrenda.

English translation:
The coach's expulsion from the pitch was the final act of this dreadful match.
Ligurian:
O Cristian Ronaldo o l'à inarou a puniçion e o l'à incomensou à cianze.

English translation:
Cristiano Ronaldo missed the free kick and started crying.
Ligurian:
Quande gh'ò visto tiâ o cäso de puniçion aveiva za accapio ch'o l'avieiva marcou.

English translation:
When I saw him take the free kick, I already knew he was going to score.
Ligurian:
Gh'ea un mago do ballon che unna vòtta o l'aveiva propòsto unna formaçion «5-5-5».

English translation:
There was once a football wizard who proposed a "5-5-5" formation.
Ligurian:
No ti peu aspëtâte unna squaddra da-i fruti conscistenti se l'allenatô o va avanti à scangiâ de formaçion tutte e partie.

English translation:
You can't expect a team to get consistent results if the coach keeps changing the lineup every single match.
Ligurian:
Ma ammia che foul, ma o te pâ giusto?

English translation:
Look at that foul, does that seem right to you?
Ligurian:
O foul o l'à caxonou o cäso de puniçion ch'o l'à portou a-o gòl.

English translation:
The foul led to the free kick that will result in the goal.
Ligurian:
O referî no l'à visto o foul ma o VAR o l'à recciammou a-a primma.

English translation:
The referee didn't see the foul in the box, but VAR called him over immediately.
Ligurian:
Fanni un atro foul comme sto chie e ti sciòrti!

English translation:
One more foul like this and you're off!
Ligurian:
O paiva un ensi ma o brasso o l'ea serrou a-o còrpo.

English translation:
It looked like a handball, but his arm was tight against his body.
Ligurian:
L'ensi o l'à interrotto l'açion offensciva.

English translation:
The handball interrupted the attacking play.
Ligurian:
Remissa da-i loei

English translation:
Throw-in
Ligurian:
Gh'ea di fòrti dubbi in sce quella remissa da-i loei.

English translation:
There were serious doubts about that throw-in.
Ligurian:
Veddemmo ancon unna vòtta sta remissa da-i loei.

English translation:
Let's see this throw-in one more time.
Ligurian:
Tutte e speranse de st'urtimo attacco se son tramutæ inte un meali.

English translation:
All the hopes of this last attack turned into a goal kick.
Ligurian:
L'é façile che sto meali o segge l'urtima açion de sta partia.

English translation:
This goal kick is most likely the last play of this match.
Ligurian:
Unna regola no scrita do ballon moderno a l'é che da-o còrner o no se marca ciù.

English translation:
An unwritten rule of modern football is that no one scores from corner kicks anymore.
Ligurian:
O primmo tempo o l'à visto a bellessa de chinze còrner.

English translation:
The first half saw a remarkable fifteen corner kicks.
Ligurian:
Quello foul o l'à portou a-o penalty ch'o l'à deçiso a partia.

English translation:
That foul led to the penalty that decided the match.
Ligurian:
Mi n'ò mai visto trei penalty into primmo tempo!

English translation:
I've never seen three penalties in the first half!
Ligurian:
O nòstro allenatô o l'é avvoxou pe-i allenamenti intensci.

English translation:
Our coach is famous for his intense training sessions.
Ligurian:
Pe un zugou amatoriale træ seiañe d'allenamento pe settemaña en ciù che bastante.

English translation:
For an amateur player, three training sessions a week are more than enough.
Ligurian:
Sto chì o l'é un gran exempio de offside millimetrico.

English translation:
This is a great example of an offside by millimeters.
Ligurian:
Oua te mostro a regola de l'offside, ti veddiæ che t'â capisci!

English translation:
Now I'll explain the offside rule to you, you'll see you'll understand it!
Ligurian:
A vittöia d'ancheu do Santa Maria do Tâ ne scignifica a sarvessa inta segonda categoria.

English translation:
Today's win for Santa Maria del Taro means they avoid relegation from the second division.
Ligurian:
Quella de l'Inter a l'é stæta unna vittöia no meitâ.

English translation:
Inter's win was undeserved.
Ligurian:
A desfæta do Zena inti confronti de l'Entella a l'à representou un di episòddi ciù importanti da crixi Preziosi.

English translation:
Genoa's defeat against Entella was one of the most significant episodes of the Preziosi crisis.
Ligurian:
O no gh'é pezo desfæta de quella contra unna squaddra rivale.

English translation:
There's no worse defeat than one against a rival team.
Ligurian:
E partie de sta domenega m'angoscian: en tutte patte!

English translation:
This Sunday's matches bore me: they're all draws!
Ligurian:
Unn'atra patta: o metodo defenscivo de sta squaddra o no l'à portâ à reisegâse pe un gòl.

English translation:
Another draw: this team's defensive approach didn't lead them to risk anything for a goal.
Ligurian:
zeugo do ballon

English translation:
the game of football
Ligurian:
Inte sta ciassa o no l'é permisso o zeugo do ballon.

English translation:
Playing football is not allowed in this square.
Ligurian:
I meistri do zeugo do ballon saian invitæ a-o programma pòst-partia de staneutte.

English translation:
The masters of the game of football will be guests on tonight's post-match show.
Ligurian:
Quello terscin o l'é d'in davei o re di ascist.

English translation:
That fullback is truly the king of assists.
Ligurian:
V'ô lì l'ascist ciù bon da partia!

English translation:
Here's the best assist of the match!
Ligurian:
Ëse bon à marcâ o no l'é coscì banale comm'o pâ.

English translation:
Knowing how to score is not as trivial as it seems.
Ligurian:
O l'à marcou de cäso de puniçion, che gòl!

English translation:
He scored from a free kick, what a goal!
Ligurian:
Fin à l'anno passou o no l'ea manco bon à tiâ un cäso, e ancheu o l'é cappocannonê!

English translation:
Up until last year he didn't even know how to kick, and today he's the top scorer!
Ligurian:
A tenscion de tiâ un cäso de penalty a no n'à de pægi!

English translation:
The tension of taking a penalty kick is unmatched!
Ligurian:
O l'à piggiou unna tòrta apreuvo à un arrembo gòffo.

English translation:
He got a sprain following an awkward landing.
Ligurian:
A binda fonçionale a l'aggiutta tanto into trattâ unna tòrta.

English translation:
Functional taping helps a lot in treating a sprain.
Ligurian:
Quella frattua a ghe costià a saxon.

English translation:
That fracture will cost him the season.
Ligurian:
A frattura do scafòide a l'é uña de ciù commun e relativamente peigose.

English translation:
A scaphoid fracture is one of the most common and relatively dangerous ones.
Ligurian:
Pe piaxei, no stâ à mette da giassa in sce un granfio!

English translation:
Please, don't put ice on a cramp!
Ligurian:
L'abbasta un pittin de desidrataçion pe sentî un bello granfio a-a porpa.

English translation:
Just a bit of dehydration is enough to get a nasty calf cramp.
Ligurian:
A giassa a l'é un di quattro elementi do RICE.

English translation:
Ice is one of the four elements of RICE.
Ligurian:
S'é rotto a machina da giassa, donca addeuviemmo quella do bar.

English translation:
The ice machine broke, so we're using the one from the bar.
Ligurian:
No stâ à fâ unna binda tròppo streita ò t'arreiseghi de limitâ a vascolarizzaçion.

English translation:
Don't make the bandage too tight or you risk restricting blood flow.
Ligurian:
Uña de qualitæ do masseur a l'é quella de savei fâ unna boña binda fonçionale.

English translation:
One of a physiotherapist's skills is knowing how to do a good functional taping.
Ligurian:
Un cangio strategico a-o momento giusto o peu portâ à inversâ o resultato.

English translation:
A strategic substitution at the right moment can turn the result around.
Ligurian:
Quante cangi en ammissi pe partia?

English translation:
How many substitutions are allowed per match?
Ligurian:
L'é passou ciù de dexe menuti da quande o zugou o l'à domandou a sostituçion.

English translation:
More than ten minutes have passed since the player asked to be substituted.
Ligurian:
L'allenatô o l'à fæto træ sostituçioin a-o comenso do segondo tempo.

English translation:
The coach made three substitutions at the start of the second half.
Ligurian:
St'açidente chie o no ghe voeiva!

English translation:
This injury was the last thing we needed!
Ligurian:
A nòstra squaddra a-o momento a no peu permettise manco un solo açidente.

English translation:
Our team right now can't afford even a single injury.
Ligurian:
Ghe veu tanta fixoterapia pe repiggiâse da un açidente coscì.

English translation:
It takes a lot of physiotherapy to recover from an accident like that.
Ligurian:
O çentro de fixoterapia o s'attreuva a-o scianco de l'ospiâ.

English translation:
The physiotherapy center is located next to the hospital.
Ligurian:
O repiggio de quello zugou o l'é stæto ben ben longo.

English translation:
That player's recovery was extremely long.
Ligurian:
O referî o l'à accordou çinque menuti de repiggio.

English translation:
The referee allowed stoppage time.
Ligurian:
A squaddra a l'é anæta in retio de stæ à San Stê.

English translation:
The team went to summer training camp in Santo Stefano.
Ligurian:
A l'ea l'oa che sto zugou de ballon chì o l'anesse in retio.

English translation:
It was about time this footballer retired.
Ligurian:
E squaddre offenscive an da fâ i conti co-o contrapê avversäio.

English translation:
Offensive teams have to deal with the opponent's counterattack.
Ligurian:
Che contrapê magnifico: o l'é vegnuo un gòl!

English translation:
What a magnificent counterattack: it ended in a goal!
Ligurian:
Scron

English translation:
Leather-stitched ball
Ligurian:
O campo o l'à patio ben ben l'alluvion da settemaña passâ.

English translation:
The pitch suffered a lot from last week's flood.
Ligurian:
Tanti campi da ballon italien en vegi e da mette à giorno.

English translation:
Many Italian football pitches are old and need modernizing.
Ligurian:
I scigoi che vëgnan da-a scainâ i no l'en giusitificabili.

English translation:
The whistles coming from the stands are not justifiable.
Ligurian:
A vista da-a scainâ nòrd a l'é milia.

English translation:
The view from the north stand is excellent.
Ligurian:
Balla a-o çentrocampo: se comensa.

English translation:
Ball at the midfield: it's kicking off.
Ligurian:
O çentrocampo o l'é donde l'açion a se conçentra inte de partie equilibræ.

English translation:
The midfield is where the action concentrates in evenly matched games.
Ligurian:
A gh'é stæto unn'invaxon da-o lou do campo.

English translation:
There was a pitch invasion from the side of the field.
Ligurian:
O l'à corrio tutto o lou do campo pe tiâ un cäso a-a balla inte unna brutta mainea.

English translation:
He ran the entire side of the pitch only to kick the ball poorly.
Ligurian:
Quarchedun o l'à arretiou a bandeta do còrner drito do campo.

English translation:
Someone removed the flag from the right corner of the pitch.
Ligurian:
Quello còrner o l'à visto o zugou tiâ l'urtimo cäso da partia.

English translation:
That corner saw the player take the last kick of the match.
Ligurian:
O referî o l'à inspeçionou a pòrta avanti da partia.

English translation:
The referee inspected the goal before the match.
Ligurian:
Un tâ zugou de ballon o l'à propòsto d'ingrandî e pòrte pe vedde ciù tanti gòl.

English translation:
A certain footballer suggested making the goals bigger to see more goals scored.
Ligurian:
Veddemmo torna o tio da-o dischetto.

English translation:
Let's review the shot from the spot.
Ligurian:
O dischetto o s'attreuva inta zöna do penalty.

English translation:
The penalty spot is located inside the penalty area.
Ligurian:
I zugoei van inderê into vestiäio apreuvo à quaranteçinque menuti de gnagnoa.

English translation:
The players return to the locker room after forty-five minutes of boredom.
Ligurian:
O vestiäio de quello campo o l'é inte unna condiçion tremenda.

English translation:
The locker room at that stadium is in a horrible state.
Ligurian:
A curva sud a l'à visto de scene de violensa mai sentia.

English translation:
The south curve witnessed scenes of unprecedented violence.
Ligurian:
I tecnichi en arrivæ pe invernixâ torna a curva.

English translation:
The technicians arrived to repaint the curve.
Ligurian:
O settô di invitæ o l'é stæto misso à neuvo da pöco.

English translation:
The away section was recently modernized.
Ligurian:
A cioccata de moen da-o settô di invitæ a l'à portou i zugoei a-e lagrime.

English translation:
The applause from the away section brought the players to tears.
Ligurian:
A zöna do penalty staseia a l'à visto tanti foul no marcæ.

English translation:
The penalty area saw many unflagged fouls tonight.
Ligurian:
O l'à perso a balla inta zöna do penalty! Che aro!

English translation:
He lost the ball in the penalty area! What a mistake!
Ligurian:
O fan club de Londra o l'é zoveno ma o l'é za vegnuo un ponto de referensa.

English translation:
The London fan club is young but has already become a point of reference.
Ligurian:
O club o no l'aveiva ciù i dinæ pe pagâ i zugoei.

English translation:
The club no longer had the money to pay the players.
Ligurian:
O l'à passou a riga do campo: remissa da-i loei.

English translation:
He crossed the sideline: throw-in.
Ligurian:
An scorrio l'allenatô perché o l'é anæto avanti à invadde a riga do campo.

English translation:
They sent off the coach because he kept stepping over the sideline.
Ligurian:
O canto da-a tribuña o l'à scrollou o stadio.

English translation:
The chanting from the stands shook the stadium.
Ligurian:
I tifoxi giapponeixi an nettezzou a tribuña avanti de lasciâ o stadio.

English translation:
The Japanese fans cleaned up the stands before leaving the stadium.
Ligurian:
Aliçe Nöi

English translation:
Alice Noli
Ligurian:
A Bregadda «Aliçe Nöi» a l'ea caratterizzâ da ëse compòsta solo da dònne.

English translation:
The "Alice Noli" Brigade was notable for being made up entirely of women.
Ligurian:
Anitta Gaibada

English translation:
Anita Garibaldi
Ligurian:
A Anitta Gaibada a l'é stæta uña de personalitæ ciù famose da segonda meitæ de l'Euttoçento.

English translation:
Anita Garibaldi was one of the most famous figures of the second half of the nineteenth century.
Ligurian:
Aostin Giustinian

English translation:
Agostino Giustiniani
Ligurian:
O Aostin Giustinian o l'ea vesco, meistro de lengue e geografo.

English translation:
Agostino Giustiniani was a bishop, language teacher and geographer.
Ligurian:
Carlo Barabin

English translation:
Carlo Barabino
Ligurian:
O paisaggio architettònico de Zena o deve tanto a-o travaggio do Carlo Barabin.

English translation:
Genoa's architectural landscape owes much to the work of Carlo Barabino.
Ligurian:
Cattæña Campodònico

English translation:
Caterina Campodonico
Ligurian:
Un di scimboli do çemetëio de Staggen a l'é a statua da Cattæña Campodònico.

English translation:
One of the symbols of the Staglieno cemetery is the statue of Caterina Campodonico.
Ligurian:
Cattæña Fiesca Adorna

English translation:
Caterina Fieschi Adorno
Ligurian:
A-i dozze de settembre çelebremmo o culto da Santa Cattæña Fiesca Adorna.

English translation:
On the twelfth of September we celebrate the cult of Saint Caterina Fieschi Adorno.
Ligurian:
Cattæña Marçenâ

English translation:
Caterina Marcenaro
Ligurian:
O ròllo da Cattæña Marçenâ inta missa à giorno di musëi zeneixi o no peu ëse sottastimmou.

English translation:
The role of Caterina Marcenaro in modernizing Genoa's museums cannot be underestimated.
Ligurian:
Cristòffa Combo

English translation:
Cristoforo Colombo
Ligurian:
Into primmo viægio pe l'America o Cristòffa Combo o l'ea sarpou da Palos.

English translation:
On his first voyage to America, Christopher Columbus set sail from Palos.
Ligurian:
David Ciöson

English translation:
David Chiossone
Ligurian:
O David Ciöson o l'é sorviatutto arregordou pe-a creaçion do primmo instituo à Zena pe-i òrbi.

English translation:
David Chiossone is mostly remembered for founding the first institute for the blind in Genoa.
Ligurian:
Doardo Firpo

English translation:
Edoardo Firpo
Ligurian:
O Doardo Firpo o l'é fòscia o poeta in lengua zeneise ciù importante do Neuveçento.

English translation:
Edoardo Firpo is perhaps the most important Genoese-language poet of the twentieth century.
Ligurian:
Domenego Ciöo

English translation:
Domenego Chiodo
Ligurian:
Sciben ch'o l'é pe-o ciù conosciuo pe-a creaçion di arsenæ de Spezza e de Taranto, o Domenego Ciöo o l'à cuou l'ingrandimento de quello de Veneçia ascì.

English translation:
Although he is mostly known for the creation of the arsenals of La Spezia and Taranto, Domenico Chiodo also oversaw the expansion of the one in Venice.
Ligurian:
Dria Döia

English translation:
Andrea Doria
Ligurian:
A Repubrica de Zena a l'é stæta infranchia da-a dominaçion franseise do 1528 da-o Dria Döia.

English translation:
The Republic of Genoa was freed from French rule in 1528 by Andrea Doria.
Ligurian:
Elsa Pastorin Alloisio

English translation:
Elsa Pastorino Alloisio
Ligurian:
M'ò attrovou inte moen unna cuggeita de poexie e föe da grandiscima Elsa Pastorin Alloisio.

English translation:
I came across a collection of poems and fables by the great Elsa Pastorino Alloisio.
Ligurian:
Fabio Façio

English translation:
Fabio Fazio
Ligurian:
Sciben ch'o no l'é ben vosciuo da tutti, o Fabio Façio o l'é un di grendi da televixon italiaña.

English translation:
Although not loved by everyone, Fabio Fazio is one of the greats of Italian television.
Ligurian:
Fabriçio Casalin

English translation:
Fabrizio Casalino
Ligurian:
A muxica do Fabriçio Casalin a no l'é famosa tanto quante o seu repertöio còmico.

English translation:
Fabrizio Casalino's music is not as well known as his comedic repertoire.
Ligurian:
Fabriçio De André

English translation:
Fabrizio De André
Ligurian:
O Fabriçio De André o l'à scrito uña de cansoin zeneixi ciù avvoxæ da stöia.

English translation:
Fabrizio De André wrote one of the most acclaimed Genoese songs in history.
Ligurian:
Fiorenso Toso

English translation:
Fiorenzo Toso
Ligurian:
O libbro de grammatica do Fiorenso Toso a l'é a mæ referensa pe megioâ o mæ zeneise.

English translation:
Fiorenzo Toso's grammar book is my go-to reference for improving my Genoese.
Ligurian:
Freirigo Gazzo

English translation:
Federico Gazzo
Ligurian:
A Diviña Comedia in zeneise do Freirigo Gazzo a l'é conosciua pe-a seu fedeltæ à l'originale.

English translation:
Don Federico Gazzo's Genoese version of the Divine Comedy is known for its faithfulness to the original.
Ligurian:
Gaitan Frixon

English translation:
Gaetano Frisoni
Ligurian:
O fæto che o Gaitan Frixon o fïse meistro e saggista de lengue estranxee o l'à de seguo conduto a-a creaçion do diçionäio zeneise-italian.

English translation:
The fact that Gaetano Frisoni was a teacher and essayist of foreign languages certainly led him to create the Genoese-Italian dictionary.
Ligurian:
Gian Giacomo Cavallo

English translation:
Gian Giacomo Cavalli
Ligurian:
A çimma da lettiatua zeneise fòscia a l'é stæta acciappâ da-o Gian Giacomo Cavallo.

English translation:
The peak of Genoese literature was perhaps reached by Gian Giacomo Cavalli.
Ligurian:
Gioan Battista Cangiaxo

English translation:
Giovanni Battista Cambiaso
Ligurian:
O duxe Gioan Battista Cangiaxo o l'é stæto segge un guerrê, segge un academico, segge un politico pron à investi inte l'infrastruttua.

English translation:
The doge Giovanni Battista Cambiaso was a warrior, an academic, and a politician keen on investing in infrastructure.
Ligurian:
Gioane Casassa

English translation:
Giovanni Casaccia
Ligurian:
Sciben ch'o diçionäio do Gioane Casassa o l'é ben ben vegio, o l'é ancon consciderou de interesse da-a parte de tanti studioxi.

English translation:
Although Giovanni Casaccia's dictionary is very old, it is still considered interesting by many scholars.
Ligurian:
Giöxeppe Gaibado

English translation:
Giuseppe Garibaldi
Ligurian:
O Giöxeppe Gaibado o l'à combattuo pe l'unitæ d'Italia

English translation:
Giuseppe Garibaldi fought for the unification of Italy
Ligurian:
Giulia Petracco Sicardi

English translation:
Giulia Petracco Sicardi
Ligurian:
Se ti veu reçercâ in sciâ lengua ligure de Ponente ammia i studdi da Giulia Petracco Sicardi.

English translation:
If you want to research the Ligurian language of the western Riviera, look at the studies of Giulia Petracco Sicardi.
Ligurian:
Ivo Gexa

English translation:
Ivo Chiesa
Ligurian:
O Ivo Gexa o l'à portou o Tiatro Stabile de Zena in sciô livello naçionale.

English translation:
Ivo Chiesa brought the Teatro Stabile of Genoa to a national level.
Ligurian:
Lusciandro Pertin

English translation:
Alessandro Pertini
Ligurian:
O prescidente da Repubrica ch'o m'é ciù cao o l'é stæto o Lusciandro Pertin de Stella.

English translation:
My favorite president of the Republic was Alessandro Pertini from Stella.
Ligurian:
Maria Brignoe Sâ De Ferræ

English translation:
Maria Brignole Sale De Ferrari
Ligurian:
A Maria Brignoe Sâ De Ferræ a l'è stæta a fondatoa di primmi musei de Zena.

English translation:
Maria Brignole Sale De Ferrari was the founder of the first museums in Genoa.
Ligurian:
Maria Terrile Vietz

English translation:
Maria Terrile Vietz
Ligurian:
A Maria Terrile Vietz a l'é de seguo stæta uña de protagoniste da coltua ligure do Neuveçento.

English translation:
Maria Terrile Vietz was certainly one of the leading figures of Ligurian culture in the 20th century.
Ligurian:
Nicolò Paganin

English translation:
Niccolò Paganini
Ligurian:
A casa do Niccolò Paganin a l'é stæta deruâ quand'an cacciou zu a Cheullia.

English translation:
Niccolò Paganini's house was demolished during the demolition of the Colle district.
Ligurian:
Poulo Foggetta

English translation:
Paolo Foglietta
Ligurian:
No gh'é poexia ciù carrega de emoçioin de quella do Poulo Foggetta.

English translation:
There is no poetry more full of emotion than that of Paolo Foglietta.
Ligurian:
Reusa Bäçigalô Carrea

English translation:
Rosa Bacigalupo Carrea
Ligurian:
Pâ ch'aggian attrovou un quaddro inedito da Reusa Bäçigalô Carrea.

English translation:
It seems they have found a previously unknown painting by Rosa Bacigalupo Carrea.
Ligurian:
Scimon Boccaneigra

English translation:
Simone Boccanegra
Ligurian:
O Scimon Boccaneigra o l'é stæto o primmo duxe da Repubrica de Zena.

English translation:
Simone Boccanegra was the first doge of the Republic of Genoa.
Ligurian:
Scirvia Pisacan

English translation:
Silvia Pisacane
Ligurian:
A vitta da Scirvia Pisacan a l'é stæta curta ma piña de eventi.

English translation:
Silvia Pisacane's life was short but full of events.
Ligurian:
Steva De Franchi

English translation:
Stefano De Franchi
Ligurian:
O Steva De Franchi o l'é stæto a figua ciù importante da lettiatua zeneise do Setteçento.

English translation:
Stefano De Franchi was the preeminent figure of 18th-century Genoese literature.
Ligurian:
A Teresa Mattei a l'à introduto o deuvio de mimose inta giornâ internaçionale da dònna.

English translation:
Teresa Mattei introduced the use of mimosas during International Women's Day.
Ligurian:
Tomaxo Fregoso

English translation:
Tommaso Fregoso
Ligurian:
O Tomaxo Fregoso o l'à combattuo pe mantegnî l'independensa da Repubrica da-a Fransa e da-i Visconti.

English translation:
Tommaso Fregoso fought to maintain the Republic's independence from France and the Visconti.
Ligurian:
Viçenso Duasso

English translation:
Vincenzo Durazzo
Ligurian:
O Viçenso Duasso o l'é stæto o çentoquaranten duxe da Repubrica de Zena.

English translation:
Vincenzo Durazzo was the one hundred and fortieth doge of the Republic of Genoa.
Ligurian:
Ti ô sæ che t'ê pròpio abbellinou?

English translation:
Do you realize you're a real idiot?
Ligurian:
Son delongo abbellinâ primma do cafè.

English translation:
I'm always a dimwit before coffee.
Ligurian:
anâ à bagasce

English translation:
to get lost
Ligurian:
Vanni à bagasce!

English translation:
Get lost!
Ligurian:
N'an mandou à bagasce e se n'en anæti.

English translation:
They told us to get lost and they walked off.
Ligurian:
Quello besugo o s'é fæto mastrussâ.

English translation:
That fool let himself get cheated.
Ligurian:
A pròscima vòtta pòrtite di amixi meno besughi de sti chì.

English translation:
Next time bring along some friends less foolish than these.
Ligurian:
O l'à unna figgia bastarda.

English translation:
He has a bastard daughter.
Ligurian:
A-i figgi no legittimi se ghe diva bastardi.

English translation:
Illegitimate children were called bastards.
Ligurian:
Brutto gondon, vëgni chì!

English translation:
You ugly bastard, come here!
Ligurian:
Sei stæti di gondoin con lê.

English translation:
You were nasty bastards to her.
Ligurian:
In strâ dòppo mëzaneutte gh'é e bagasce.

English translation:
After midnight there are streetwalkers in the road.
Ligurian:
O termine «bagascia» o l'é tegnuo pe offenscivo.

English translation:
The term "hooker" is considered offensive.
Ligurian:
Ti n'æ coæ de becciâ?

English translation:
Do you feel like fucking?
Ligurian:
Ti te l'æ becciâ?

English translation:
Did you hook up with her?
Ligurian:
Vëi seia ò poia d'avei fæto unna bellinata a-o computer.

English translation:
Last night I'm afraid I screwed something up on the computer.
Ligurian:
Sta stöia à mi a me pâ pròpio unna bellinata, chi o l'é ch'o te l'à contâ?

English translation:
This story seems like bullshit to me, who told you that?
Ligurian:
Ciantila de pensâ a-i bellin di atri!

English translation:
Quit thinking about other people's business!
Ligurian:
Cöse voei fâ, mesuâve i bellin?

English translation:
What do you guys want to do, compare dick sizes?